བལྟའོ། །དེ་ནས་དེའི་སྟེང་དུ་ཨཱ་ལི་ཀཱ་ལི་ཡོངས་སུ་གྱུར་པ་རྣམས་ཨོཾ་ཨཱཿཧཱུཾ་གི་ཡི་གེ་རྣམས་ལ་གོ་རིམ་གྱིས་སྟེང་ནས་སྟེང་དུ་ཡོངས་སུ་གནས་པའོ། །འཁོར་ལོ་གསུམ་གྱི་ལྷ་རྣམས་སྤྲོས་པས་འགྲོ་བའི་དོན་བྱས་ཏེ། སྙོམས་པར་འཇུག་པ་སྔོན་དུ་སོང་བས་ཞུ་བར་གྱུར་ཏོ། །ཇི་ལྟར་དེ་རྣམས་ཀྱི་ས་བོན་རྣམས་ལ་རབ་ཏུ་ཞུགས་པའོ། །ཨོཾ་ཡིག་ལ་སོགས་པ་ཡང་རིམ་གྱིས་ཞུ་བར་བསམ་སྟེ། ཡི་གེ་གསུམ་གྱི་ཇི་སྲིད་འདོད་པར་བྱིན་གྱིས་བརླབས་སོ། །དེ་ནས་འབར་བའི་ཕྱག་རྒྱ་དང་སྔགས་ཀྱིས་བཀུག་སྟེ། རྣམ་པ་ཐམས་ཅད་རྫོགས་པའི་དཀྱིལ་འཁོར་ཡང་དག་པར་མདུན་དུ་བཞག ཨརྒྷཾ་ལ་སོགས་པ་སྔོན་དུ་སོང་བས་ཡང་དག་པར་མཆོད་དོ། །ཨཱ་ལི་ཀཱ་ལི་ཡོངས་སུ་གྱུར་པ་ཟླ་བ་དང་། ཉི་མའི་རང་བཞིན་ལག་པ་གཉིས་ཀྱི་དབུས་སུ་ཡི་གེ་ཧཱུཾ་བལྟས་ཏེ། ཨོཾ་ཨཱཿནྱོ་ནྱ་ཨ་ནུ་ག་ཏཱཿསརྦྦ་དྷརྨྨཱཿཔ་ར་སྤ་ར་ཨ་ནུ་པྲ་བིཥྚཿསརྦྦ་དྷརྨྨཿཨ་དྱནྟ་ཨ་ནུ་པྲ་བིཥྚཿསརྦྦ་དྷ་རྨྨཱཿཨོཾ་ཨཱཿཧཱུཾ། འདི་བརྗོད་པ་སྔོན་དུ་སོང་བས་ཉི་མ་དང་ཟླ་བ་མནན་པའི་ཧཱུཾ་ཡིག་ཡོངས་སུ་གྱུར་པའི་རྡོ་རྗེ་ཐལ་མོ་སྦྱར་བའི་ལག་མཐིལ་དུ་བདུད་རྩིའི་སྣོད་དེ་བཞག་པའམ་བསྒོམ་ལ། དེ་ནས་གཏོར་མ་བཞེས་པའི་དོན་དུ་འདི་བརྗོད་པར་བྱ་སྟེ། ལྷ་མོ་ཚད་མ་དམ་ཚིག་ཚད་མ་དང་། །དེ་གསུང་ཚིག་ཀྱང་ཚད་མའི་མཆོག་ཡིན་པའི། །བདེན་པ་དེ་ཡིས་ལྷ་མོ་དེ་དག་རྣམས། །བདག་ནི་རྗེས་སུ་འཛིན་པའི་རྒྱུར་གྱུར་ཅིག །ས་མ་ཡ་སྟྭཾ། ས་མ་ཡ་ཧོཿ དེ་ནས་མཆོད་པ་དང་མཆོད་པར་བྱེད་པ་པོ་དང་མཆོད་པར་བྱ་བ་རྣམས་ཐ་མི་དད་པར་བསམ་ལ། བདུད་རྩིའི་སྣོད་དེ་ཕྱོགས་རྣམས་སུ་གཡོན་བསྐོར་གྱིས་ཤར་ནས་བརྩམ་པ་དང་ཕྱོགས་མཚམས་རྣམས་སུ་མེ་མཚམས་ནས་བརྩམས་ཏེ་གཡས་བསྐོར་བར་བྱའོ། ། འཁོར་ལོ་གསུམ་གྱི་ལྷ་རྣམས་སུ་ལྷ་རྣམས་ཀྱི་ཧཱུཾ་ལས་སྐྱེས་པའི་རྡོ་རྗེ་དཀར་པོའི་ལྕེ་རྣམས་ལ། ཨོཾ་ཀ་ར་ཀ་ར། ཀུ་རུ་ཀུ་རུ། བནྡྷ་བནྡྷ། ཏྲཱ་ས་ཡ་ཏྲཱ་ས་ཡ། ཀྵོ་བྷ་ཡ་ཀྵོ་བྷ་ཡ། ཧྲཽཾ་ཧྲཽཾ། ཧྲཿཧྲཿཕེཾ་ཕེཾ། ཕཊ྄་ཕཊ྄། ད་ཧ་ད་ཧ། པ་ཙ་པ་ཙ། བྷཀྵ་བྷཀྵ། བ་ས་རུ་དྷི་རནྟྲ། མཱ་ལཱ་བ་ལམྦི་ནི། གྲྀཧྞ་གྲྀཧྞ། སཱ་ཏ་པཱ་ཏ་ལ་ག་ཏ། བྷཱུ་ཛཾ་གཱཾ་སརྦཾ་ཝ། ཏརྫ་ཡ། ཏརྫ་ཡ། ཨཱ་ཀཌདྷ། ཨཱ་ཀཌདྷ། ཧྲིཾ་ཧྲིཾ། །ཛཎཽཾ་ཛཎཽཾ། ཀྵྨཾ་ཀྵྨཾ། ཧཾ་ཧཾ། ཧཱིཾ་ཧཱིཾ། ཧཱུཾ་ཧཱུཾ། ཀི་ལི་ཀི་ལི། སི་ལི་སི་ལི། ཧི་ལི་ཧི་ལི། དྷི་ལི་དྷི་ལི། ཧཱུཾ་ཧཱུཾ་ཕཊ྄་ཕཊ྄། ཅེས། འདི་ལན་གཅིག་བརྗོད་པས་བཅོམ་ལྡན་འདས་ཤེས་རབ་དང་བཅས་པ་དང་། མཁའ་འགྲོ་མ་ལ་སོགས་པ་དང་། བྱ་རོག་གདོང་མ་ལ་སོགས་པ་ཡང་སྦྱོར་བ་ཇི་ལྟ་བར་བསྐོར་ཏེ། ཨོཾ་ཨཱ་ར་ལི་ཧོ་ཛཿཧཱུཾ་བཾ་ཧོཿབཛྲ་ཌཱ་ཀི་ནཱི་ས་མ་ཡ་སྟྭཾ་དྲི་ཥྱ་ཧོཿ འདི་ལན་གཅིག་གམ་གཉིས་སམ་གསུམ་མམ་བཞིའམ་ལྔ་བརྗོད་པས་བསྟབ་པར་བྱའོ། །དེ་ནས་ཞལ་བསིལ་དང་ཕྱག་ཕྱིས་དང་། སོ་རྩི་ལ་སོགས་པ་ཕུལ་བ་ལ། གླིང་བུ་མ་ལ་སོགས་པ་རྣམས་ཀྱིས་ཡང་དག་པར་བསྟོད་དེ་དངོས་གྲུབ་བླང་བར་བྱའོ། །སྲིད་དང་ཞི་བ་མཉམ་པས་ཆགས་པ་བཅོམ་ཞིང་ཡང་དག་ལྟ་བ་བཅོམ། །ཁྱོད་ནི་དངོས་པོ་ཐམས་ཅད་མཁའ་དང་མཉམ་པའི་བདག་ཉིད་གཟིགས་པར་ལྡན། །མགོན་པོ་ཐུགས་རྗེའི་ཆུ་ཡི་བརྗིད་ཀྱིས་རླན་པར་གྱུར་པའི་ཐུགས་ཀྱི་ཆུས། །བདག་ལ་མཛོད་ཅིག་ལྷ་མོ་རྣམས་ཀྱིས་ཤིན་ཏུ་རྗེས་བརྩེར་མཛད་དུ་གསོལ། །དེ་ནས། དུར་ཁྲོད་བརྒྱད་ན་གནས་པའི་ཕྱོགས་སྐྱོང་གི་གནས་སུ་སྔར་བཞིན་སྐོར་བར་བྱའོ། །ཨོཾ་ཁ་ཁ་ཁཱ་ཧི་ཁཱ་ཧི་སརྦ་ཡཀྵ། རཀྵ་ས་བྷཱུ་ཏ། པྲེ་ཏ། པི་ཤཱ་ཙ། ཨུཏྨཱ་ད། ཨ་པ་སྨཱ་ར། བཛྲ་ཌཱ་ཀ་ཌཱ་ཀི་ནྱཱ་ད་ཡ། ཨི་དཾ་བ་ལིཾ་གྲི་ཧྞནྟུ། ས་མ་ཡ་རཀྵནྟུ། མ་མ་སརྦ་སིདྡྷི་མེ་པྲ་ཡཙྪནྟུ། ཡ་ཐཻ་བཾ་ཡ་ཐཻཥྚཾ། བྷུཉྫ་ཐ། ཁཱ་ད་ཐ། པི་ཝ་ཐ། ཛི་གྷྲ་ཐ། མཱ་ཏི་པྲ་མ་ཐ། མ་མ་སརྦཱ་ཀ་ར་ཏ་ཡ། སཏྶུ་ཁཾ་བི་ཤུདྡྷཿཡེ་ས་ཧཱ་ཡི་ཀ་བྷ་ཝནྟུ་ཧཱུཾ་ཧཱུཾ་ཕཊ྄། འདི་ལན་གཉིས་སུ་བརྗོད་ནས་བསྟབ་པར་བྱའོ། །བདུད་རྩི་དེ་གསོལ་བས་ཕྱོགས་སྐྱོང་ལ་སོགས་པ་བདེ་བ་ཆེན་པོར་གྱུར་པར་ལུས་རྣམས་ལྟའོ། །དེའི་རྗེས་སུ་མདོར་བསྡུས་ཏེ་སོ་རྩི་ལ་སོགས་པ་ཕུལ་ཏེ་རང་གི་སྙིང་ག་ལས་བྱུང་བའི་གླིང་བུ་ལ་སོགས་པས་ཡང་དག་པར་མཆོད་དེ་རྐང་པ་བརྒྱད་པའི་སྔགས་ཀྱིས་བསྟོད་དེ་མངོན་པར་འདོད་པའི་དངོས་གྲུབ་བླང་བར་བྱའོ། །ཙྪོ་མའི་ལག་པས་ཡང་དག་པའི་མཆོད་པར་བྱས་ཏེ། ལྷག་པ་དང་ཆད་པའི་ཆོ་ག་ཚང་བར་བྱ་བའི་ཕྱིར། ཨོཾ་བཛྲ་ཧེ་རུ་ཀ་ས་མ་ཡ་མ་ནུ་པཱ་ལ་ཡ། ཧེ་རུ་ཀ་ཏྭེ་ནོ་པ། ཏིཥྛ་ཌྲྀ་ཌྷོ་མེ་བྷ་ཝ། སུ་ཏོ་ཥྱོ་མེ་བྷ་ཝ། སུ་པོཥྱོ་མེ་བྷ་ཝ། ཨ་ནུ་རཀྟོ་མེ་བྷ་ཝ། སརྦ་སི་དྡྷི་མྨེ་པྲ་ཡཙྪ་སརྦ་ཀརྨ་སུ་ཙ་མེ། ཙིཏྟཾ་ཤྲེ་ཡཿཀུ་རུ་ཧཱུཾ། ཧ་ཧ་ཧ་ཧ་ཧོཿ བྷ་ག་ཝན་སརྦ་ཏ་ཐཱ་ག་ཏ་བཛྲ་ཧེ་རུ་ཀ་མཱ་མེ་མུཉྫ་ཧེ་རུ་ཀ་བྷ་ཝ། མ་ཧཱ་ས་མ་ཡ་སཏྭ་ཨཱཿ ཞེས་པའི་ཡི་གེ་བརྒྱ་པའི་སྔགས་དྲིལ་བུ་དཀྲོལ་བ་སྔོན་དུ་འགྲོ་བས་བཀླག་པར་བྱའོ། །དེ་ནས་ཡོ་ག་ཤུདྡྷཿསརྦ་དྷ་རྨཱཿཡོ་ག་ཤུདྷོ྅ཧཾ། ཞེས་ཀློག་ཅིང་པདྨ་ཀོར་བའི་ཕྱག་རྒྱས་མཉེས་པར་བྱས་ཏེ། ཕྱག་རྒྱ་ཉེ་བར་བསྡུས་ནས་འཁྱུད་པའི་ཆ་བྱད་མངོན་དུ་སོང་བས་སྲིན་ལག་དང་མཐེ་བོས་སེ་གོལ་ཏོག་པ་སྔོན་དུ་སོང་བས་ཨོཾ་བཛྲ་མུཿཞེས་བརྗོད་དེ་གཤེགས་སུ་གསོལ་ལོ། །འཁོར་ལོ་དེ་བདག་ཉིད་ཐམས་ཅད་ཀྱིས་གཞུག་པར་བྱའོ། །བདག་ལ་བསོད་ནམས་གང་སྐྱེས་པ། ། གཏོར་ཆོག་བྲིས་པས་འགྲོ་བ་གསུམ། །མྱུར་བར་རྟོགས་པའི་ཚོགས་བསག་ཏེ། །འཁོར་ལོ་གསུམ་དུ་གྱུར་པར་ཤོག། ༈ རྣལ་འབྱོར་མ་ཚོགས་གཙོ་མོ་སྟེ། །རྡོ་རྗེ་ཕག་མོ་ལ་གཏུད་དེ། །བདག་གིས་ལག་པའི་མཆོད་པ་ཡི། །ཆོ་ག་མན་ངག་ཇི་བཞིན་བསྡུས། །དེ་ལ་ཚོགས་ཀྱི་དཀྱིལ་འཁོར་ལ་སོགས་པ། །དཔལ་འཁོར་ལོ་བདེ་མཆོག་གི་རྣལ་འབྱོར་དང་ལྡན་པའི་སྔགས་པས། ལག་པའི་མཐེ་བོང་དང་མཛུབ་མོ་དང་། གུང་མོ་དང་སྲིན་ལག་དང་། མཐེ་ཆུང་དང་དེ་དག་གི་སོར་མོ་རྣམས་སུ་རྡོ་རྗེ་སེམས་དཔའ་དང་། རྣམ་པར་སྣང་མཛད་དང་། འོད་དཔག་མེད་དང་། མི་བསྐྱོད་པ་དང་། རིན་ཆེན་འབྱུང་ལྡན་དང་། དོན་ཡོད་གྲུབ་པའི་རང་བཞིན་ཅན་གོ་རིམ་ཇི་ལྟ་བར་དཀར་པོ་དང་སེར་པོ་དང་དམར་པོ་དང་ནག་པོ་དང་མཐིང་ག་དང་། ལྗང་ཁུ་ཅན་གྱི། ཨོཾ་ཧ། ན་མ་ཧི། སྭ་ཧ་ཧུ། བཽཥྚ་ཧེ། ཧཱུཾ་ཧཱུཾ་ཧོ། ཕཊ྄་ཧཾ། ཞེས་བྱ་བའི་ཡི་གེ་རྣམས་དགོད་དོ། །ལག་མཐིལ་དུ་ཡང་སྐད་ཅིག་གིས་གྲུབ་པ་པདྨ་དམར་པོ་འདབ་མ་ལྔ་པ་བསྒོམ་ལ། དེའི་ཤར་ལ་སོགས་པའི་ཕྱོགས་རྣམས་སུ་ནི་གཡོན་བསྐོར་དུ་རིམ་པ་ཇི་ལྟ་བ་བཞིན་དུ། ཡ་མི་ནི་དང་། རྨོངས་བྱེད་མ་དང་། སྐྱོད་བྱེད་མ་དང་། འཇིགས་བྱེད་མ་དང་། ཙཎྜི་ཀའི་རང་བཞིན་ཅན། ནག་པོ་དང་། དཀར་པོ་དང་། སེར་པོ་དང་། ལྗང་ཁུ་དང་། དུད་ཁའི་མདོག་ཅན་དང་ལྡན་པ། ཧཾ་ཡཽཾ། ཧྲིཾ་མོཾ། ཧྲིཾ་ཧྲིཾ། ཧཱུཾ་ཧཱུཾ། ཕཊ྄་ཕཊ྄། ཅེས་བྱ་བ་ས་བོན་གྱི་ཡི་གེ་རྣམས་དང་། ལྟེ་བའི་རྡོ་རྗེ་ཕག་མོའི་རང་བཞིན། ཁ་དོག་དམར་མོ། ཨོཾ་བཾ་ཅེས་བྱ་བའི་ས་བོན་བལྟ་བར་བྱའོ། །ལག་པའི་བོལ་ལ་ཡང་འདི་དག་ཉིད་ཀྱི་གཟུགས་བརྙན་ནམ། འཁོར་ལོ་གསུམ་ཡོངས་སུ་བལྟ་བར་བྱའོ། །དེ་ནས་ཡང་ལག་པ་ལ་གནས་པའི་འབྱུང་བ་ས་དང་ཆུ་དང་མེ་དང་རླུང་དང་ནམ་མཁའ་རྣམས་ལ། ལྟུང་བྱེད་མ་དང་། གསོད་བྱེད་མ་དང་། འགུག་བྱེད་མ་དང་། གར་གྱི་དབང་ཕྱུག་མ་དང་། པདྨ་དྲ་བ་ཅན་གྱི་རང་བཞིན་དུ་ལྷག་པར་མོས་པར་བྱའོ། །དེ་ནས་ལག་པ་ལ་གནས་པའི་ས་བོན་གྱི་ཡི་གེ་དག་ལ་ཞུ་བའི་རྫས་ཀྱིས་བྱུག་སྟེ། ལག་མཐིལ་དེར་དཔའ་བོ་དང་རྣལ་འབྱོར་མ་ཐམས་ཅད་ཀྱིས་བྱིན་གྱིས་བརླབས་པས། འཁོར་ལོ་གསུམ་གྱི་རང་བཞིན་ལྷག་པར་མོས་པར་བྱས་ནས་ཁུ་བ་ལ་སོགས་པའི་རྫས་དེ་ཡི་གེ་གསུམ་མམ། རྐང་པ་བརྒྱད་པའི་སྔགས་ཀྱིས་འབུལ་བར་བྱའོ། །དེ་ནས་ཡང་དག་པར་མཆོད་ནས་ཆོ་ག་ལྷག་པ་དང་མ་ཚང་བ་སྐོང་བའི་དོན་དུ་ཡི་གེ་བརྒྱ་པའི་སྔགས་གདོན་ནོ། །འཁོར་ལོ་བྱིན་གྱིས་བརླབས་པའི་དོན་དུ་གསོལ་བ་བཏབ་ནས། རྫས་དེ་དང་རྫས་གཞན་ནམ། ཡང་ན་དེ་མ་ཡིན་པ་གཞན་དུ་བཞག་སྟེ། ལག་མཐིལ་དུ་སྦྱར་བའི་རྫས་སྲིན་ལག་གིས་བླངས་པ་ལ། སྙིང་ཁར་ལྕེ་དང་མགོ་བོ་རྣམས་སུ་ཡི་གེ་ཧཱུཾ་དང་ཨཱཿདང་ཨོཾ་བརྗོད་པ་སྔོན་དུ་འགྲོ་བས་བྱུག་པ་ན་ལྷའི་ཚོགས་དེ་བདག་ཉིད་ལ་གཞུག་པར་བྱའོ། །ཆོ་ག་འདི་དག་ཀུན་ཏུ་སྤྱོད་པའི་རྒྱུད་དང་འབྲེལ་བ་ཡིན་ནོ། །ལག་པའི་མཆོད་པའི་ཆོ་གའོ། །གྲུ་གསུམ་དཀྱིལ་འཁོར་ལ་གནས་པའི། །མགོན་པོ་བདེ་མཆོག་འཁོར་ལོ་ལས། །
ལག་པའི་མཆོད་པ་བཤད་པ་འདི། །རྣལ་འབྱོར་པ་ལ་ཕན་བྱེད་ཡིན།། ༈ ཕྱི་རོལ་གྱི་མཆོད་པའི་ཆོ་ག་བརྗོད་པར་བྱ་སྟེ། བདེ་མཆོག་གི་རྣལ་འབྱོར་པའི་སྔགས་པས་ཐོ་རངས་ལངས་ཏེ། གཙང་སྦྲ་བྱས་པའི་ས་ཕྱོགས་སུ་ལག་པ་བཞག་སྟེ། ཨོཾ་སུཾ་བྷ་ནི་སུཾ་བྷ་ཞེས་བྱ་བ་ལ་སོགས་པའི་སྔགས་བརྗོད་དེ། བདུད་རྩི་ལྔ་དང་དྲི་ཞིམ་པོ་ལ་སོགས་པའི་རིལ་བུ་དང་། གཞན་དང་བསྲེས་པ་དང་བ་གླང་གི་ལྕི་བ་དང་བསྲེས་པའི་དཀྱིལ་འཁོར་གྲུ་བཞིར་བྱུགས་ཏེ། དེའི་དབུས་སུ་ལག་པ་བཞག་སྟེ། པཱུ་ཛ་ལ་སོགས་པའི་ཡི་གེ་ཉི་ཤུ་རྩ་བཞིའི་གནས་དང་ཉེ་བའི་གནས་ལ་སོགས་པའི་བཅུའི་མིང་དེ་དང་དེར་མོས་པ་སྔོན་དུ་འགྲོ་བས་བརྗོད་པར་བྱའོ། །དེས་དེར་དཀྱིལ་འཁོར་ཡུད་ཙམ་ཞིག་གིས་འབྱུང་བ་ཆེན་པོ་བཞི་ལ་གནས་པ། རི་རབ་ཀྱི་སྟེང་དུ་སྣ་ཚོགས་པདྨ་དང་། ཉི་མ་ལ་རང་གི་སྙིང་ག་ནས་ཐོན་པའི་ཧཱུཾ་གི་ཡི་གེ་དེ་ཡོངས་སུ་གྱུར་པ་ལས་གཞལ་ཡས་ཁང་བཅོམ་ལྡན་འདས་འཁོར་དང་བཅས་པ་བལྟས་ཏེ། དེའི་ས་བོན་གྱི་འོད་ལས། ཡེ་ཤེས་ཀྱི་དཀྱིལ་འཁོར་བཀུག དེ་ལ་གཞུག་གོ །དེ་ནས་སྙིང་གའི་ས་བོན་གྱི་འོད་ཀྱི་བསྐུལ་བས་སྣམ་བུའི་ལྷ་མོ་རྣམས་ཀྱིས་མཆོད་པར་མོས་ཏེ། གཡོན་གྱིས་སྦྱང་བ་བྱས་པས་དཀྱིལ་འཁོར་གྱི་དབུས་སུ་ཡི་གེ་གསུམ་གྱི་མེ་ཏོག་སྦྱིན་པར་བྱ་བའམ། ཡང་ན་བཅོམ་ལྡན་འདས་དང་བཅོམ་ལྡན་འདས་མའི་སྙིང་པོ་དང་ཉེ་བའི་སྙིང་པོའི་སྔགས་ཀྱིས་མཆོད། དེ་ནས་མཁའ་འགྲོ་ལ་སོགས་པ་དང་། གཤིན་རྗེ་འཇོམས་མའི་བར་དུ་རང་རང་གི་སྔགས་ཀྱིས་གཡོན་བསྐོར་བ་དང་། ཕྱོགས་དང་བྲལ་བས་གཡས་སུ་བསྐོར་ནས་གནས་ཇི་ལྟ་བར་མེ་ཏོག་སོགས་ཉེར་མཆོད་ལྔ་རོལ་མོ་དང་བཅས་པ་དབུལ་བར་བྱའོ། །དེ་ནས་གླིང་བུ་མ་ལ་སོགས་ཡང་དག་པར་སྤྲོས་ཏེ་མཆོད་པ་དང་། རིན་པོ་ཆེ་སྣ་བདུན་དང་ཁུ་བས་ཀྱང་མཆོད་དོ། །རྐང་པ་བརྒྱད་པས་བསྟོད་དེ། དེ་ནས་ལག་པ་ལ་སོ་སོར་གནས་པའི་ལྷ་རྣམས་དེ་དང་དེའི་གནས་རྣམས་སུ། ཨོཾ་ཧ་ཞེས་བྱ་བ་ལ་སོགས་པ་དེ་ལ་སྔགས་ཀྱི་མེ་ཏོག་སྦྱིན་པར་བྱའོ། །
ལག་པ་གཡོན་པ་དེ་དང་དེའི་རང་གི་སྔགས་བརྗོད་པ་སྔོན་དུ་འགྲོ་བས། དཀྱིལ་འཁོར་ལ་བླུག་པར་བྱའོ། །སྤྱི་བོར་ཐལ་མོ་སྦྱར་བ་སྔོན་དུ་འགྲོ་བས་བདག་ཉིད་དཀྱིལ་འཁོར་དུ་གཞུག་པར་བྱའོ། །གནས་གསུམ་དུ་ཡི་གེ་གསུམ་བརྗོད་པས། དེ་ནས་བདག་ཉིད་ལྷའི་འཁོར་ལོ་སྒོམ་པ་ནས་སྙིང་པོ་ཉེ་སྙིང་འཁོར་དང་རྐང་པ་བརྒྱད་པའི་སྔགས་ཀྱི་བརྗོད་པ་སྔོན་དུ་འགྲོ་བ་འཕྲེང་བའི་སྔགས་ཀྱི་བར་བཟླས་ནས་ཇི་ལྟ་བའི་བསྟོད་པ་དང་ཡང་དག་པར་བསྟོད་དེ་ནུས་པ་ཇི་ལྟ་བས་སྡིག་པ་བཤགས་ལ། སྨོན་ལམ་གདབ་པ་ལ་སོགས་པ་བྱས་ཏེ་ཡི་གེ་བརྒྱ་པ་བརྗོད་ནས། ཨོཾ་ཡོ་ག་ཤུདྡྷཿསརྦ་དྷརྨཱཿཡོ་ག་ཤུ་དྷོ྅ཧཾ། ཞེས་བྱ་བའི་སྔགས་དང་ལྷན་ཅིག་པདྨ་ཀོར་བས་མཉེས་པར་བྱ་སྟེ། ཕྱག་རྒྱ་ཉེ་བར་བསྡུས་ལ་འཁྱུད་པའི་ཕྱག་རྒྱས་སེ་གོལ་གདབ་པ་དང་ལྷན་ཅིག་ས་ལ་རེག་ལ། ཨོཾ་བཛྲ་མུཿཞེས་བརྗོད། གཞན་དོན་གྱི་ཚེ་གཤེགས་སུ་གསོལ་ཞིང་། རང་དོན་ལ་དཀྱིལ་འཁོར་དེ་བདག་ཉིད་ལ་གཞུག་གོ །དེ་ནས་དལ་གྱི་རེ་ཁ་ཕྱི་བར་བྱའོ། །ཡང་ན་སྔར་བརྗོད་པའི་ཆོ་གས་སྦྱངས་པའི་ལག་པ་གཡོན་པའི་སྲིན་ལག་གི་གནས་དང་ཉེ་བའི་གནས་ལ་སོགས་པའི་རང་བཞིན་ཅན་དུ་པཱུ་ཛ་བྱ་བ་ལ་སོགས་པའི་ཡི་གེ་ཉི་ཤུ་རྩ་བཞི་བརྗོད་ཅིང་། ཆོ་གས་ཇི་ལྟར་སྦྱངས་པའི་ཆང་གིས་དཀྱིལ་འཁོར་གྲུ་གསུམ་པ་གཉིས་བྱུགས་ནས། དེའི་དབུས་སུ་ཡང་དཀྱིལ་འཁོར་ཟླུམ་པའོ། །དེར་རང་གི་སྙིང་གའི་ས་བོན་ལས་བྱུང་བའི་འོད་ཟེར་གྱིས་རྟེན་དང་བརྟེན་པའི་དཀྱིལ་འཁོར་དང་བཅས་པའི་བཅོམ་ལྡན་འདས་བཀུག་པ་རྣམ་པར་བསམ་སྟེ། དེ་ལ་བདུད་རྩི་ལྔ་ལ་སོགས་པའི་རང་བཞིན་དུ་གྲུབ་པའི་བཅའ་བ་དང་། བཟའ་བ་ལ་སོགས་པ་རྣམས་ཡི་གེ་གསུམ་མམ། རྐང་པ་བརྒྱད་པའི་སྔགས་ཀྱིས་ཕུལ་ནས། པདྨའི་སྣོད་ན་གནས་པའི་ཆང་བདུད་རྩིར་སྒྲུབས་པ་སྲིན་ལག་དང་མཐེ་བོས་བླངས་ཏེ། བཅོམ་ལྡན་འདས་དང་བཅོམ་ལྡན་འདས་མ་ལ་རང་གི་སྙིང་པོ་དང་ཉེ་བའི་སྙིང་པོ་མཁའ་འགྲོ་མ་ནས་བརྩམ་སྟེ། གཤིན་རྗེ་འཇོམ་མའི་མཐར་ཐུག་པ་རྣམས་ལ་ཡང་འདི་རྣམས་ཉིད་ཀྱི་རང་རང་གི་སྔགས་ཇི་ལྟ་བ་དག་གིས་ཚིམ་པར་བྱའོ། །དེ་ནས་ཡང་དག་པར་མཆོད་ནས། མ་ཚང་བ་དང་ལྷག་པ་བསྐང་བའི་དོན་དུ་ཡི་གེ་བརྒྱ་པ་བཏོན་ནས། ཚོགས་ཀྱི་འཁོར་ལོ་བྱིན་གྱིས་བརླབ་པའི་དོན་དུ་གསོལ་བ་བཏབ་ལ། ཨོཾ་ཡོ་ག་ཤུདྡྷཿསརྦ་དྷ་རྨྨཿཡོ་ག་ཤུདྡྷོ྅ཧཾ། ཞེས་བརྗོད་པ་བཞིན་པདྨ་ཀོར་བའི་ཕྱག་རྒྱས་མཉེས་པར་བྱས་ཏེ། ཕྱག་རྒྱ་དེ་སྡུད་པ་ནི་འཁྱུད་པའི་སྟངས་ཀ་སྔོན་དུ་འགྲོ་བས་སྲིན་ལག་གིས་ས་ལ་རེག་ཅིང་། ཨོཾ་བཛྲ་མུཿཞེས་བརྗོད་པས་གཤེགས་སུ་གསོལ་ཏེ། འཁོར་ལོ་བདག་ཉིད་ལ་གཞུག་པར་བྱའོ། །དེ་ན་གནས་པའི་ཆང་ལག་པ་གཡོན་པའི་སྲིན་ལག་གིས་བླངས་ནས། དེ་ནས་སྙིང་ག་དང་ལྕེ་དང་མགོ་བོ་རྣམས་སུ་ཡི་གེ་ཧཱུཾ་དང་ཨཱཿདང་ཨོཾ་བརྗོད་པ་སྔོན་དུ་འགྲོ་བས་བྱུག་ཅིང་། དེས་ལག་པ་དེ་ན་གནས་པའི་ལྷའི་འཁོར་ལོ་ཡང་བདག་ཉིད་ལ་གཞུག་པར་བྱའོ། །དེ་ལྟར་གཞུང་གསུམ་དཔལ་པྲཛྙཱ་རཀྵི་ཏས་མཛད་པ་རྫོ